kardosdrur/scandi-wiki huggingface dataset:
Hans Jørgen Bøtker

Hans Jørgen ”Jøgge” Bøtker (født 1943 – død 29. januar 2009) er en tidligere dansk atlet. Han var medlem af AGF.

Andersen kom over 15 meter i trespring, allerede som 20-årig da han i Madrid 14 juli 1963 sprang 15,03, en cm fra den danske rekord. Rekorden kom 9. juni året efter, da han på Århus Stadion slog Robert Lindholms rekord med 10 cm med ett spring på på 15,14. Han forbedrede rekorden på Frederiksberg stadion 11. juli året efter til 15,20. En rekord som tangerades af John Andersen 1971, men stod i næsten 16 år, frem til 1981, da Peder Dalby sprang 15,30. Bøtker blev dansk mester i 1963, 1965 og 1966, og deltog adskillige gange på det danske landshold.
 
Bøtker var indehaver af LML-sport.

Danske mesterskaber 
  1967 Trespring 14,58
  1967 Længdespring 6,80
  1966 Trespring 14,54
  1966 Længdespring 7,07
  1965 Trespring 14,61
  1964 Trespring 14,17
  1963 Trespring 14,72
  1961 Trespring 14,58

Eksterne henvisninger 
 DAF i tal – Hans Jørgen Bøttker
 Mindeord: Hans Jørn Bøtker – DAF
 trespring.dk 

Trespringere fra Danmark
Atleter fra AGF
Længdespringere fra Danmark
Río de la Plata

Río de la Plata ("Sølvstrømmen") er benævnelsen for den store, havbugtlignende munding, der dannes af de sydamerikanske
floder Paranas og Uruguays udløb i det atlantiske ocean og har en længde af 300 km. Den tragtformige flodmunding kan deles i 3 hydrografisk forskellige partier.

Det første når fra Paranas og Uruguays Munding indtil La Plata-bugtens indsnævring mellem Ensenada og Colonia, hvorimellem afstanden er 52 km; på denne strækning er den flodlignende karakter endnu bevaret, og vandet er så godt som fuldstændig ferskt.

Det næste afsnit strækker sig fra den anførte indsnævring indtil en næste, 105 km bred, mellem Montevideo og Punta de las Piedras; her begynder kampen mellem det ferske og det salte vand, og her findes tillige de for den stærke skibsfart så hindrende sandbanker.

Deres mængde tiltager i det tredje, yderste og bredeste afsnit af Río de la Plata, der udvider sig indtil 300 kms bredde og næsten udelukkende består af saltvand. Generende for skibsfarten er desuden de hyppige SV.-storme: Pamperos. Ud for Uruguays kyst ligger her øerne Isla de Flores og Isla de Lobos og på argentinsk side Isla San Jeronimo.

Selv ved L. P/s Munding fornægter modsætningen mellem det brasilianske højland og de argentinske Pampas sig ikke, idet Uruguay-bredden er bakket (Cerro do Montevideo 148 m), medens den modsatte bred er lav og flad.

Argentinas geografi
Uruguays geografi
Vandløb i Sydamerika
Æstuarier
Tøjhuset (Fredericia)

Tøjhuset  er et kulturhus i   Fredericia  der fungerer  som koncertsal og udstillingshus. Tøjhuset er et spillested for både den rytmiske og klassiske  musik. Stedet har plads til 400 stående og 200 siddende og har også mulighed for cafearrangementer for 80 personer. Arrangementsprofil er bred og spænder fra rock til jazz og blues, samt klassiske koncerter, og der afholdes omkring 200 arrangementer årligt.

Eksterne henvisninger 
 http://www.fredericiateater.dk/om-teateret/toejhuset 

Bygninger, konstruktioner og anlæg i Fredericia
Fredede bygninger, konstruktioner og anlæg i Fredericia Kommune
Kultur i Fredericia
Richard Kristensen (atlet)

Richard "Rick" Kristensen (født 14. februar 1906-?) er en tidligere dansk atlet medlem af Silkeborg IF.

Kristensen satte to danske rekord. Den første satte han som 19-årig 1925 i højdespring, da han slog Svend Langkjærs 12 år gamle rekord med en centimeter till 1,82. En rekord som stod i fire år, frem til 1929, da Willy Rasmussen sprang 1,83. Samme år var han med 14,09 i trespring nummer 26 på verdensranglisten. Den anden rekord satte han i trespring, 17. august 1930, da han på DM på Østerbro Stadion slog Louis Lundgreens syv år gamle rekord på 14,35 med 18 cm till 14,53. Det 18. bedste resultat i verden det år og en rekord som stod i næsten 14 år, frem til 1944, da Preben Larsen sprang 14,60.

Kristensen blev dansk mester fire gange i højdespring, to gange i trespring og en gang i tikamp og dertil syv jyske mesterskaber. Han var aktiv i 20 år, og selv som 40-årig blev han noteret for gode resultater i stangspring og spydkast.

Kristensen var bager.

Danske mesterskaber 
  1933 Trespring 14,05
  1932 Højdespring 1,79
  1932 Trespring 13,67
  1931 Højdespring 1,81
  1931 Trespring 14,37
  1930 Højdespring 1,81
  1930 Trespring 14,53
  1926 Trespring 13,82
  1925 Højdespring 1,80
  1925 Tikamp 5829,115 point

Personlige rekorder 
 Trespring: 14,53 1930
 Højdespring 1,81 1930

Eksterne henvisninger 
 DAF i tal – Richard Kristensen III
 trespring.dk 
 Silkeborg 1846-1996. Idræt og fritid 
 Atletikstævne på Århus Stadion 31. juli 1932. Richard Christensen – Århus billeder
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Track and Field Statistics – Richard Kristensen
 

Trespringere fra Danmark
Atleter fra Silkeborg IF
Højdespringere fra Danmark
Dekalog

Dekalog er fællestitlen for ti timelange tv-film fra 1989 af den polske filminstruktør Krzysztof Kieślowski. Serien er baseret på de 10 bud fra Bibelen.

Eksterne henvisninger 
 

Film fra Polen
Film fra 1989
Bodilprisen for bedste ikke-amerikanske film
Tv-film
Grinderslev Kloster

Grinderslev Kloster var et kloster for regelbundne
kanniker af Augustinerordenen. Det lå på halvøen Salling i Grinderslev Sogn i Nørre Herred i Skive Kommune, 14 km nord for Skive.

Stiftelsesåret kendes ikke, men efter bygningsstilen i den endnu bevarede klosterkirke at dømme synes Grinderslev Kloster at være
grundlagt i midten af det 12. århundrede. I alt fald eksisterede det i 1176, thi da indgik det »broderskab« med Vor Frue Kloster (domkapitlet) i Viborg og forpligtede sig til at vise dette lydighed; Kannikerne skulle herefter have ret til at vælge deres prior, men valget skulle stadfæstes af domkapitelet. Senere, da dets medlemmer opgav Sankt Augustins Regel, har Viborg-bisperne formentlig tiltaget sig overhøjhed over klosteret. 

Om Grinderslev Kloster vides i øvrigt ikke meget, og kun få af priorerne kendes ved navn. 1234, 1275 og 1284 holdtes kapitel i Grinderslev, hvor der fastsloges forskellige ordensvedtægter. Om det åndelige liv
i klosteret vidner det såkaldte »Grinderslev-Håndskrift« (fra slutningen af 1400-tallet), der har hørt til klosterets bibliotek, og i hvilket mystiske skrifter af Susa, Bonaventura og Thomas a Kempis udgør hovedparten. 

Med reformationens indførelse kom Grinderslev Kloster i kronens eje og var nu verdslig forlening, indtil Frederik 2. i 1581 mageskiftede det, der  var en herregård, til Christoffer Lykke, i hvis families eje det forblev til slutningen af 1600-tallet. I løbet af dette tidsrum blev klosterbygningen nedrevet, og en ny gård blev opbygget på den gamles fundament. Den til Sankt Peter indviede klosterkirke forblev derimod urørt og tjener nu som sognekirke, Grinderslev Kirke.

Eksterne kilder og henvisninger 

 Efter tekst i Salmonsens Konversationsleksikon på Projekt Runeberg, der angiver disse kilder:
 Daugaard, »De danske Klostre i Middelalderen« Kbhvn. 1830; 
 ''»Ny kirkehistorisk Samling.« VI, S. 716 ff.
  

Klostre i Danmark
Herregårde i Viborg Amt
Herregårde i Skive Kommune
Xuancheng

Xuancheng (宣城市; pinyin: Xuānchéng Shì) er et bypræfektur i den sydøstlige del af provinsen Anhui i Folkerepublikken Kina. Den har et areal på 12.340 km2 og en befolkning på 2.730.000 indbyggere (2004).

Administrative enheder 
Xuancheng består af et bydistrikt, et byamt og fem amter:

 Bydistriktet Xuanzhou – 宣州区 Xuānzhōu Qū ;
 Byamtet Ningguo – 宁国市 Níngguó Shì ;
 Amtet Langxi – 郎溪县 Lángxī Xiàn ;
 Amtet Guangde – 广德县 Guǎngdé Xiàn ;
 Amtet Jing – 泾县 Jīng Xiàn ;
 Amtet Jingde – 旌德县 Jīngdé Xiàn ;
 Amtet Jixi – 绩溪县 Jìxī Xiàn.

Eksterne henvisninger 
 Officielt netsted  

Bypræfekturer i Anhui
Longyan

Lóngyán 龙岩 er en by på præfekturniveau i den sydvestlige del af provinsen Fujian i Folkerepublikken Kina. Den ligger ved de øvre dele af floden Jiulong.

Det samlede areal er på 19.028,3 km², og indbyggertallet 2.760.000 (2007).

Longyan grænser til Sanming i nord, Quanzhou i øst, Zhangzhou i sydøst, og til provinserne Jiangxi og Guangdong i vest og syd.

Longyan er et strategisk center for godsdistribution til Xiamen, Quanzhou og Zhangzhou, og en indfaldsport for handlen med provinserne Guangdong og Jiangxi.

Longyan er rig på naturressourcer, med vigtige mineralforekomster og store skove.

Administrative enheder 
Longyan administrerer et distrikt, et byamt og fem amterr.

 Distriktet Xinluo (新罗区)
 Byamtet Zhangping (漳平市)
 Amtet Changting (长汀县)
 Amtet Yongding (永定县)
 Amtet Shanghang (上杭县)
 Amtet Wuping (武平县)
 Amtet Liancheng (连城县)

Trafik 
Kinas rigsvej 319 fører gennem bypræfekturet. Vejen begynder i Xiamen, løber nordvestover gennem provinserne Fujian, Jiangxi, Hunan, og Chongqing, til den ender i Chengdu, hovedstaden i provinsen Sichuan.

Historie 
I 736 etablerede Tang-dynastiet præfekturet Tingzhou i det vestlige Fujian (eller «Minxi» (闽西), og det administrerede amterne Changting, Huanglian og Xinluo. Seks år senere fik Xinluo navnet Longyan efter en spektakulær grotte i området.

På grund af de årelange evindelige stridigheder nord på den centralkinesiske slette mellem kinesere og indtrængere fra nord, drog mange hankinesere sydover. En stor gruppe af dem tog til Longyan. Dette var hakkaerne. Byen Changting omtales ofte som hakkaernes hjem, og floden Tingjiang som hakkafolkets «moderflod».

Minxi var et strategisk baseområde under den kinesiske borgerkrig.

Bypræfekturer i Fujian
Læsø Listen

Læsø Listen er en borgerliste i Læsø Kommune.

Historie 
Læsø Listen blev dannet forud for kommunalvalget i november 2009. Valgets resultat betød, at spidskandidaten Thomas W. Olsen fra listen kunne blive borgmester med støtte fra Socialdemokratiet.

Ved det følgende valg i 2013 mistede listen et mandat, og borgmester Thomas W. Olsen genopstillede ikke. Alligevel lykkedes det listens nye spidskandidat, Tobias Birch Johansen, at fastholde borgmesterposten hos Læsø Listen, denne gang med opbakning fra samtlige valgte lister. I 2014 valgte Birch Johansen imidlertid at skifte til Venstre, som han repræsenterede resten af valgperioden.

Ved valget i 2017 beholdt Læsø Listen de to mandater, skønt partiet gik en del tilbage stemmemæssigt. Denne gang valgte listen at støtte Dansk Folkepartis spidskandidat, Karsten Nielsen, der blev kommunens nye borgmester.

Valgresultat, november 2009 
Ved kommunalvalget i november 2009 fik listen tre mandater. Listen opnåede i alt 350 stemmer, hvilket vil sige 26,3 % af det totale antal afgivne stemmer. Stemmerne blev fordelt således:

Valgresultat, november 2013 
Ved kommunalvalget i november 2013 fik Læsø Listen to mandater. Listen mistede 28 stemmer til 322, hvilket vil sige 24,9 % af det totale antal afgivne stemmer. Stemmerne blev fordelt således:

Valgresultat, november 2017 
Ved kommunalvalget i november 2017 fik Læsø Listen to mandater. Listen mistede 76 stemmer til 246, hvilket vil sige 19,2 % af det totale antal afgivne stemmer. Stemmerne blev fordelt således:

Referencer 

Borgerlister
Listen
Ny bil

En ny bil er en bil, som ikke har haft andre ejere og som er fabriksny. Biler, som har stået på lager i nogle måneder, kaldes også fabriksnye. En ny bil købes som oftest hos en bilforhandler med autorisation til det pågældende bilmærke. 

Biler
Bilforhandler

En bilforhandler, autoforhandler eller automobilforhandler er en virksomhed, som har specialiseret sig i køb og salg af biler.

Hos en bilforhandler findes som oftest salg af nye biler (med udstillingslokale), salg af brugte biler, værksted samt salg af tilbehør og reservedele. I et digitalt bilhus er det muligt at vise virtuelle biler i rigtig størrelse på storskærme. Ved hjælp af touchskærme kan interesserede se specifikationerne på den ønskede bil.

De fleste bilforhandlere har autorisation til et eller flere bestemte bilmærker. På grund af koncentrationsprocessen i de senere år tilslutter flere og flere bilforhandlere sig en bilforhandlerkæde i stedet for at være selvstændige.

Referencer

Eksterne henvisninger 

 AutoBranchen Danmark
Jiulong

Floden Jiulong eller Jiulong Jiang (Kinesisk skrift: 九|龍|江 Pinyin: Jiǔlóng Jiāng) er den største flod i den sydlige del af provinsen Fujian i Kina, og den næststørste i provinsen. Som de andre floder i Fujian (pånær Tingjiangfloden), løber den ud i Taiwanstrædet. 

Den har en længde på 258 km og et afvandingsareal på 14,700 km².

Fujian
Vandløb i Kina
Præterm fødsel

Præterm fødsel defineres som en fødsel ved mindre end 37 ugers graviditet. Prævalsensen har gennem mange år ligget på ca. 5-6% af alle fødsler. Præterm fødsel kan være spontan det vil sige enten: idiopatisk eller kompliceret. Præterm fødsel er den største årsag til perinatal mortalitet og -morbiditet (bortset fra malfunktioner).

Graviditet
Neva Morris

Neva Morris (3. august 1895 – 6. april 2010) var en amerikansk kvinde der med en alder på 114 år og 246 dage, var den længst-levende person i USA, efter den 114-årige Mary Josephine Rays død den 7. marts 2010. Da Morris den 22. december 2009 fyldte 114 år og 141 dage, overgik hun Olivia Patricia Thomas rekord som den ældste person, der havde levet i den amerikanske stat Iowa. Den 13. februar 2010 blev hun en af de 40 længst-levende mennesker nogensinde.

Om morgenen den 6. april 2010 døde hun med sin 90-årige svigersøn ved sin side. Hun var den anden ældste nulevende person i verden, og den sidste amerikanske person, der blev født i 1895. Hun efterladte en søn, otte børnebørn, nitten oldebørn, og flere store-oldebørn.

Personer fra USA
Hundredårige
Kommandopost

En kommandopost er en styringscentral. Ordet anvendes i jernbane- og militærterminologi om to forskellige funktioner:

Kommandopost (jernbane)
Kommandopost (militær)
Opvarmning

Opvarmning kan henvise til flere artikler:

Opvarmning (bygning)
Opvarmning (mad)
Opvarmning (sport)
Kjeldgård

Kjeldgård er en herregård i Selde Sogn på halvøen Salling det tidligere Nørre Herred, Viborg Amt, nu Skive Kommune. Navnet er afledt af Kildegård efter en helligkilde ved gården.
Den er kendt tilbage til 1500-tallet, og har blandt mange andre, været ejet af statholderen i Norge, Jens Juel.

Hovedbygningen er omgivet af voldgrave, og er opført i slutningen af 1700-tallet i en etage, og med sidefløje i bindingsværk. Omkring 1920 var der en større ombygning, hvor fik den grundmurede fløj tilføjet en overetage, og lave, ottekantede tårne mellem hovedfløjen og sidefløjene. Indgangsdøren i den gamle gavlkvist er bevaret.

Et sagn fortæller at den i 1534 blev indtaget af Skipper Clement.

Kjeldgård er på 241 hektar med Floutrupgård

Ejere 
 1524 Ove Vincentsen Lunge (Dyre) til Tirsbæk (død i 1540), 
 1578 hans dattersøn Ove Juel. 
 1599 rigsråd og statholder i Norge Jens Juel 
 1634 Christence Juel og hofmester på Sorø Jørgen Rosenkrantz,
 1668 – Dorte Daa 
 1675 – Bernt Due (død i 1699)
 1704 – Manderup Due
 1709 – Herlov Stiernholm 
 1755 – Rasmus Stiernholm 
 1777 – Anne Christine Øllegaard Hvas 
 1783 – Frederik Stiernholm 
 1810 et konsortium, 
 1812 – Frants Vilhelm Trojel 
 1825 – Etatsråd Saabyes arvinger og skibskaptajn H. Krøyer
 1825 – Th. Nysum 
 1831 – E. C. v. Cossel 
 1853 – A. V. Wahl, 
 1867 – Julie Ahlefeldt-Laurvigen, 
 1888 – A. L. Bruun
 1900 – Statsanstalten for Livsforsikring
 1901 – H. E. Wolff 
 1905 – H. J. Stadell
 1908 – William Christensen til Ingerslevgård, 
 1911 – A. L. Froberg (senere til Østergård i Harre Herred)
 1915 – Chr. Lauritzen
 1916 – skibsreder A. Krohn, 
 1924 – J. A. Rothaus, som i 1932 frasolgte 14,8 hektar som Lille Kjeldgård blev bygget på. 
 1936 – C. Jacobsen købte både Kjeldgård og Lille Kjeldgård, der blev forpagterbolig.
 1958 – J. H. Christensen, Rybjerggård.
 1962 – J. A. Jørgensen, overtog Kjeldgård
 1992– H. Jørgensen og M. Jørgensen købte gården
2021 - J. Jørgensen købte Kjeldgård, Floutrupgård og Kathrineborg

Eksterne kilder og henvisninger 
 J.P. Trap: Danmark, 5. udg. 1962

Herregårde i Skive Kommune
Herregårde i Viborg Amt
Gert Duve Skovlund

Gert Duve Skovlund (født 29. oktober 1947 i Odense) er en dansk filminstruktør, skuespiller, manuskriptforfatter og underviser i tysk og dansk.

Udvalgt filmografi 
Manuskript (spillefilm)
 17.08.2001 At klappe med een hånd af Gert Fredholm 
 19.09.2008 En enkelt til Korsør af Gert Fredholm

Medvirkende (spillefilm)
 17.08.2001 At klappe med een hånd af Gert Fredholm 
 29.11.2002 Halalabad Blues af Helle Ryslinge 
 19.09.2008 En enkelt til Korsør af Gert Fredholm

Manuskript (afgangsfilm)
 1991 Auf wiedersehen af Annette Riisager 
 1995 Grænsen af Reza Parsa

Manuskript (tv)
 11.11.1995 Fars egen pige (Hjem til fem, afsnit 5) af Anna Kløvedal 
 08.12.1995 Landsbyen, 26. episode (Landsbyen, afsnit 26) af Anders Refn 
 16.12.1997 Sex og sandhed (Hjem til fem, afsnit 17) af Brigitte Kolerus 
 03.02.1998 Ude er godt... (Hjem til fem, afsnit 24) af Brigitte Kolerus

Eksterne henvisninger 
 

Filminstruktører fra Danmark
Kriminaltekniske spor

Kriminaltekniske spor kan inddeles i to kategorier: Beviser og indicier.
Et bevis kan med sikkehed knytte en gerningsperson til et gerningssted, mens et indicium er et spor, der peger i en bestemt retning, uden at det kan benyttes som egentlig bevis. Fingeraftryk og DNA – spor er tekniske beviser, mens rester af beklædningsgenstande og manglende alibi på gerningstidspunktet er indicier.

Jura
Stefano Okaka

Stefano Okaka Chuka (født d. 9. august 1989) er en italiensk professionel fodboldspiller, som spiller for den tyrkiske Süper Lig-klub İstanbul Başakşehir.

Klubkarriere

Roma 
Okaka startede sin professionelle karriere hos Roma, og gjorde sin debut i en alder af kun 16 år og 51 dage.

Det lykkedes dog aldrig rigtig for Okaka at få en fast plads i Roma mandskabet, og han brugte størstedelen af sin tid i klubben udlånt til andre hold.

Parma 
Okaka skiftede til Parma i januar 2012, på hvad som oprindeligt var en lejeaftalen, men blev gjort permanent i august af samme år.

Leje til Spezia 
Okaka blev lånt til Spezia dagen efter at han havde skiftet permanent til Parma.

Sampdoria 
Okaka skiftede til Sampdoria i januar 2014.

Anderlecht 
Okaka skiftede til belgiske Anderlecht i juli 2015.

Watford 
Okaka skiftede til Watford i august 2016.

Udinese 
Okaka skiftede til Udinese på en lejeaftle i januar 2019. Lånet blev herefter gjort permanent i september samme år.

İstanbul Başakşehir 
Okaka skiftede til İstanbul Başakşehir i september 2021.

Landsholdskarriere

Ungdomslandshold 
Okaka har spillet for Italien på flere ungdomsniveau.

Seniorlandshold 
Okaka er født i Italien til nigerianske forældre, og kunne derfor vælge at spille for begge lande. Nigeria gjorde i april 2014 et forsøg på at få Okaka til at skifte nationalitet og spille for dem, men Okaka afslog. Okaka gjorde sin debut for Italiens seniorlandshold kort efter, den 18. november 2014.

Kilder

Eksterne henvisninger 
 

Fodboldspillere fra Italien
Fodboldspillere fra AS Roma
Fodboldspillere fra Brescia Calcio
Fodboldspillere fra Fulham F.C.
Fodboldspillere fra AS Bari
Fodboldspillere fra Parma FC
Fodboldspillere fra Spezia Calcio
Fodboldspillere fra UC Sampdoria
Fodboldspillere fra RSC Anderlecht
Fodboldspillere fra Watford F.C.
Fodboldspillere fra Udinese Calcio
Fodboldspillere fra İstanbul Başakşehir F.K.
Kongens Have (Helsingør)

Kongens Have i Helsingør er et parkområde som hører til Marienlyst Slot.

Kongens Have er en højt liggende park med græsarealer, løbe- og mountainbike-muligheder. Parken løber langs kystskrænten fra slottet og knap 900m mod nordvest, og fremstår i den sydøstlige ende nær slottet som reel park, men bliver mere og mere forvildet til den når Tårnhøjbanen og Feriebyen mod Nordvest. Omtrent i midten af området kan spores et ovalt voldanlæg, der er resterne af Helsingør Cykelbane fra omkring år 1900. Parken gennemskæres før cykelbanen af kløften Rakkerrenden.

Bygninger, konstruktioner og anlæg i Helsingør
Parker i Danmark
William Riker

William T. Riker (også kaldet Will og "Number One") er en fiktiv person i Star Trek-universet. Han optræder primært i serien Star Trek: The Next Generation og de fire spillefilm baseret på serien.

Som 2-årig mistede Will Riker sin mor og blev derefter opfostret af sin far. Som voksen er han ved en fejl blevet "kopieret". Denne kopi eller "bror" bruger navnene Thomas og Tom Riker.

Will Riker afslog flere gange at blive forfremmet til kaptajn for at kunne fortsætte som næstkommanderende under Jean-Luc Picard, men accepterede til sidst en forfremmelse.

I den sidste af de fire spillefilm bliver Will gift med Deanna Troi.

Will Riker spilles af skuespilleren Jonathan Frakes.

Eksterne henvisninger 
 

Personer i Star Trek-universet
Lou Diamond Phillips

Lou Diamond Phillips (født Lou Diamond Upchurch; 17. februar 1962) er en amerikansk film, tv og teaterskuespiller. Han fik den mandlige birolle Golden Globe pris-nominering for sin rolle i Stand and Deliver og en Tony Award nominering for sin rolle i The King and I.
Uden for skuespil, er han blevet kendt for at komme i top 3% af feltet i 2009 World Series of Poker - VM No Limit Texas Hold'em hovedbegivenhed.

Opvækst 
Phillips blev født som Lou Diamond Upchurch på Subic Bay US Naval Station i Zambales i Filippinerne som søn af Lucita Aranas og Gerald Upchurch, en amerikansk søofficer. Han har forskellige etniske rødder, med en far, som var en amerikansk af skotsk-irsk og en fjerdedel Cherokee afstamning, og hans mor, en indfødt af Candelaria og en Filipina af spansk, kinesisk og japansk afstamning. Phillips blev opkaldt efter marine-legenden Lou Diamond og tog efternavnet "Phillips" fra sin stedfar.
Han voksede op i Texas, hvor han gik på Mel Bluff High School i Corpus Christi. Han tog eksamen fra University of Texas i Arlington med en BFA i drama.

Karriere 
Den første low-budget film, han medvirkede i hed Trespasses. Phillips store gennembrud kom med hovedrollen i filmen La Bamba fra 1987, hvor han spillede den unge rock'n'roll-stjerne Ritchie Valens. Forud for hans filmiske gennembrud, medvirkede han i Miami Vice-episoden "Red Tape" fra 1987, hvor han skildrede den fiktive detektiv Bobby Diaz.

I 1988 og 1990 medvirkede Phillips med Emilio Estevez og Kiefer Sutherland i cowboyfilmene Young Guns og Young Guns II, hvor han spillede Jose Chavez y Chavez, en historisk Old West-forbryder.

I 1996 fik Phillips sin Broadway-debut som kongen i Richard Rodgers og Oscar Hammersteins II i The King and I. Phillips vandt en Theatre World Award og blev nomineret til både en Tony Award og en Drama Desk Award for sin præstation.

I 1998 havde han hovedrollen som Cisco, modstykket til hovedpersonen Melvin Smiley (spillet af Mark Wahlberg, som var startskuddet på hans karriere) i actionkomedien The Big Hit.

Eksterne henvisninger 
 

Skuespillere fra USA
Timm Sharp

Timm Sharp (født 1978) er en amerikansk skuespiller hovedsageligt kendt for sine tv roller, herunder en ledende rolle i komedien Undeclared fra 2001, samt tilbagevendende roller i serierne Six Feet Under og 'Til Death.

Eksterne henvisninger 
 

Skuespillere fra USA
Tjek fødselsår
Monet Mazur

Monet Happy Mazur (født 17. april 1976) er en amerikansk skuespiller, model og musiker.

Mazur blev født i Los Angeles, Californien, som datter af en tidligere modemodel og Ruby Mazur, en illustrator, som arbejdede i pladebranchen og er kendt for at designe albumcovere for blandt andet Rolling Stones og Billy Joel.  Mazur har fire søskende: Nicholas, Cézanne, Matisse og Miro. Hendes fætter er Epic Mazur, medforsanger i det Hollywood-baserede band Crazy Town. Mazur er af jødisk afstamning på hendes fars side.

I sommeren 2005 fødte Mazur sønnen Preston Daniel de Rakoff, hendes første barn med sin mand Alex de Rakoff, som hun giftede sig med i april 2005. Hun har tidligere dannet par med skuespillerne Adrien Brody, Ashton Kutcher og guitaristen Dave Navarro.

Hun har også medvirket i flere tv-shows, herunder CSI: Miami, Cold Case, Jack & Jill, Strange World og Party of Five.

Eksterne henvisninger

Noter 

Skuespillere fra USA
Personer fra Los Angeles